સન્ડે ફ્રેન્ડ્સ નામનું ગ્રુપ ૩૪ વર્ષથી સાયનમાં આર્થિક રીતે નબળા લોકો અને સાયન હૉસ્ટિપલમાં આવતા દર્દીઓના સગાંસંબંધીઓને જમાડવાનું કામ કરી રહ્યું છે. આ ગ્રુપ દ્વારા બ્લડ-ડોનેશન કૅમ્પ અને અનેક એજ્યુકેશનલ ઍક્ટિવિટીઝ કરવામાં આવે છે. મૃત્યુ બાદ ચક્ષુદાનની જેમ ત્વચાદાન કરી દાઝેલા લોકોને નવજીવન આપવાનું ૨૦૦૦ની સાલમાં સાયન હૉસ્પિટલમાં શરૂ કરવામાં આવ્યું. આ કાર્ય સુંદર હોવા છતાં લોકોમાં ઓછી જાગરૂકતા હોવાને કારણે ૭ વર્ષમાં સાયન હૉસ્પિટલને માંડ ૫૦ સ્કિન ડોનરો મળ્યા હતા.